open-index/open-wikipedia-markdown huggingface dataset:
Sodoma ir Gomora (1962 filmas)

**Sodoma ir Gomora** () – 1962 m. sukurta epinė drama pagal Biblijoje aprašytą dviejų miestų sunaikinimą.

## Siužetas

Sodoma ir Gomora – klestintys miestai, kuriems gerovę neša vergų išgaunama druska. Jiems vadovauja karalienė Bera ir jos brolis princas Astartas, paslapčia rezgantis sąmokslą ją nuversti. Miestuose klesti ištvirkimas, prievarta, tačiau visi rūpinasi tik savo gerove.

Tuo metu netoliese pasirodo klajojantys žydai, vadovaujama Levio. Karalienė Bera nusprendžia, kad šie galėtų tapti puikiais sąjungininkais. Nors Leviui ir nepatinka Sodomos kaimynystė, tačiau jo žmonės išsekę po ilgų mėnesių klajonių ir jis sutinka išsinuomoti žemę greta miesto. Kaip draugystės ženklą, karalienė Bera padovanoja jam savo vergę Ilditą. Nors ši nenori gyventi su „laukiniais“, Levis jai dovanoja laisvę, nes  jų bendruomenėje vergų nėra.

Kol žydai kuriasi ir stato įtvirtinimus, Bera ieško kaip juos palenkti savo valdžiai. Ji bando išgauti informacijos per Ilditą, tačiau ši, pradėjusi jausti Leviui simpatiją, atsisako būti šnipe, tuo tarpu princas Astartas pradeda merginti vieną jo dukterų, kurią žavi Sodomos gyvenimas. 

Po to, kai Sodomą užpuolą plėšikai, žydai padeda apsiginti, tačiau jų įtvirtinimai sugriaunami. Jie persikelia į miestą, kur Levis, jau vedęs Ilditą, tampa gerbiamu žmogumi ir nustoja kovojęs už vergų teises, kaip anksčiau. Jo žentas Levis nenori taikstytis su tokia padėtimi ir apkaltinamas pagalba pabėgusiems vergams. Levis, kaip vienas teisėjų, priverstas paskelbti jam nuosprendį ir sulaukia princo Astarto, su kuriuo visą laiką konfliktuoja, pašaipų. Šiam pareiškus, kad jis suviliojo abi Levio dukteris, o Ildita apie tai žinojo, jis griebiasi ginklo. Dvikovoje Levis nužudo Astartą ir už tai atsiduria kalėjime.

Čia jam pradėjus atgailauti ir melsti Dievą pagalbos, pasirodo du angelai, kurie praneša, kad Dievas nutarė sunaikinti Sodomą ir Gomorą, tačiau Levis turi galimybę palikti miestą kartu su norinčiais. Levis meldžia, kad Dievas pasigailėtų, jei mieste atsiras bent dešimt norinčių išsigelbėti, tačiau jo buvę tautiečiai, jau tapę miesto gyventojais, neketina jo palikti. Prie Levio prisideda tik vergai ir jis su savo šeima pasitraukia. Karalienė Bera bando jį sulaikyti, tačiau nepajėgia. Prasideda miesto griūtis, visi žūna, o Ildita, nusprendusi atsigręžti ir pasižiūrėti į Sodomą, pavirsta druskos stulpu. Miestai sugriūna ir Levis su dukterimis ir buvusiais vergais atsiduria dykumoje...	

## Pagrindiniai aktoriai
: *Aktorius – vaidmuo*
* Stewart Granger – Levis
* Pier Angeli – Ildita
* Stanley Baker – princas Astartas
* Rossana Podesta – Šua
* Anouk Aimee – karalienė Bera
* Rik Battaglia – Merkelis 
* Giacomo Rossi-Stuart – Išmaelis
* Scilla Gabel – Tamara
Kostinbrodas

**Kostinbrodas** () – miestas Sofijos srityje, vakarų Bulgarije. Kostinbrodo savivaldybės administracinis centras. Nutolęs 15 km į vakarus nuo Sofijos. 11 805 gyventojai (2014 m. duomenys). Svarbus susisiekimo mazgas. Mieste yra tarptautinė geležinkelio stotis.

Miesto šiaurėje teka Blatas, o vakaruose Belica (abu Iskero intakai).

Ekonomika priklausoma nuo žemės ūkio, gyvulininkystės, paukštienos. Veikia 120 000 m² Coca-Cola gamykla. Kostinbrodas yra gerai žinomas dėl jame esančių mineralinių vandenų.

## Istorija
Rašytiniuose šaltiniuose pirmą kartą paminėtas 1348 m. gruodžio 1 d.

## Nuotraukos
 
Kostinbrod-municipality.jpg|Rotušė
Kostinbrod-maslovo-church.jpg|Šv. Mikalojaus bažnyčia
Kostinbrod-main-street.jpg|Pagrindinė Kostinbrodo gatvė
Pavlikeniai

**Pavlikeniai** () – miestas Veliko Tirnovo srityje, šiaurės Bulgarijoje. Pavlikenų savivaldybės administracinis centras. Nutolęs 41 km nuo Veliko Tirnovo. 10 851 gyventojas (2014 m. duomenys). Per miestą eina Sofija–Varna geležinkelio linija.

## Istorija
Romėnų ir trakų laikais buvo svarbus keramikos ir puodininkystės centras. XIII–XIV a. vadintas *Marinopoltsi*.

Osmanų valdymo laikais gyventojų skaičius padidėjo. Bulgarų tautinio atgimimo metu, 1877–1878 m., turkai buvo priversti palikti vietovę, juos pakeitė bulgarai, atkeliavę iš Balkanų kalnų ir aplinkinių vietovių. Naujakuriai miestelį pavertė svarbiu amatų ir prekybos centru. Buvo pastatyta daug pastatų. 1943 m. suteiktos miesto teisės.

## Miestų partnerystė
*  Pružanai, Baltarusija
Ferrari Enzo

**Ferrari Enzo** – 2 durų Berlinetta tipo super automobilis, kurį 2002–2004 m. kūrė Ferrari kompanija. Automobilis buvo skirtas pagerbti kompanijos įkūrėją Enzo Ferrari. Šiame automobilyje Ferrari panaudojo kai kuriuos gamybos būdus iš 2002 m. Formulės 1 lenktynių – tai anglies pluoštas, elektrohidraulinė pavarų perjungimo sistemas, anglies pluoštu susitiprinti keraminiai stabdžiai ir pan.

Šio modelio 6 l F140 V12 variklis buvo naujos Ferrari kartos. Jo gamyba paremta V8, naudojamo Maserati Quattroporte modelyje.

Pirmą kartą automobilis buvo pademonstruotas 2002 m. Paryžiaus automobilių parodoje. Kompanija iš anksto pranešė, kad bus pagaminti 349 Enzo modeliai, kurių kaina sieks 659 330 JAV dolerių. Ferrari laišku kreipėsi į visus potencialius klientus, ypač tuos, kurie jau buvo įsigiję F40 ar F50 modelius. Tokiu būdu buvo parduoti visi 349 vienetai dar prieš prasidedant oficialiai gamybai. Vėliau, atsiradus didesnei paklausai, Ferrari pagamino dar 50 modelių. Prieš pasirodant Paryžiaus parodoje, vienintelis demonstracinis Enzo modelis buvo nuskraidintas iš Italijos į Kaliforniją filmo „Čiarlio angelai“ tęsinyje. Jame šį modelį vairavo aktorė Demi Moore.

2004 m. Ferrari pagamino 400-ąjį Enzo modelį, kurį padovanojo Vatikanui. Šis Enzo buvo parduotas Sotheby's aukcione už 1,1 milijoną JAV dolerių.

Enzo iki 100 km/val įsibėgėja per 3,14 s, o didžiausias greitis siekia 355 km/val. Nepaisant puikių Enzo charakteristikų, paprastesnis Ferrari modelis Ferrari F430 Scuderia kompanijos bandymų trasą įveikė tokiu pačiu laiku.

## Šaltiniai
Šalčios–Tetėnų miškai

**Šalčios–Tetėnų miškai** – miškų masyvas pietryčių Lietuvoje, Šalčininkų rajone, į pietus nuo Šalčios, tarp Pabarės, Tetėnų ir Žygmantiškių. Priklauso Valkininkų miškų urėdijai, Žygmantiškių girininkijai. Apima 16,2 km² plotą.

Šalčios–Tetėnų miškų masyvą sudaro Šalčios, Tetėnų, Nevainionių, Kokavkos miškai. Kitapus Šalčios driekiasi Rūdininkų giria. Miškais teka Šalčios intakai – Maltupis, Ciras.

Medynai:
* pušynai: 85 %
* eglynai: 9 %
* beržynai: 5 %
* juodalksnynai: 1 %

Jaunuolynai sudaro 65 % medynų, pusamžiai medžiai 31 %, pribręstantys 3 %, brandūs 1 %.

Miškų gyvūnija negausi. Didelė dalis miškų patenka į Šalčios hidrografinį draustinį.

Miške, Šalčios pakrantėje stūkso Tetervinų piliakalnis, Tetėnų miške (85 kv.) ir Nevainionių miške (92 kv.) – pilkapynai. Vakarinį pakraštį kerta kelias . Greta Šalčios–Tetėnų miškų įsikūrę: Pabarė, Serbentai, Kukiškės, Tetervinai, Nevainionys, Pavariai, Tetėnai, Žygmantiškės.

## Šaltiniai
Stambolijskis

**Stambolijskis** () – miestas Plovdivo srityje, pietų Bulgarijoje. Įsikūręs Maricos dešiniajame krante. 11 634 gyventojai (2014 m. duomenys).

## Istorija
Įkurtas 1873–1875 m., pastačius Stambulas–Belovas geležinkelio linija. Iš pradžių miestelis vadintas *Gara Krichim*, kaip ir netoliese esantis kaimas.

Pirmieji gyventojai buvo iš Brestovicos ir Perušticos, kurie į vakarus nuo geležinkelio linijos, kartu su Pešteros geležinkelio darbuotojais, įkurė gyvenvietę. 1926 m. turėjo 224 gyventojus. 1934 m. gyveno 554 žmonės. Pastačius fabrikus, gyvenvietė tapo svarbiu pramonės centru. 1964 m. suteiktos miesto teisės. 1979 m. pervadintas būvusio Bulgarijos ministro pirmininko Aleksandaro Stambolijskio () garbei.
LaFerrari

**LaFerrari** – 2 durų Berlinetta tipo riboto kiekio hibridinis Ferrari sportinis automobilis. Jis buvo pademonstruotas 2013 m. Ženevos automobilių parodoje. Iš viso buvo pagaminta 500 LaFerrari kupė modelių, kurių kiekvienas kainuoja apie 1,69 milijonus JAV dolerių. Nuo 2016 iki 2018 m. buvo pagaminta 210 specialių *Aperta* modelių su nukeliamu stogu, skirtų kompanijos 70-mečiui paminėti.

Modelio 6,3 l F140 V12 variklis išvysto 789 AG, o KERS sistema jas padidina iki 950 AG.

LaFerrari kėbulas pagamintas iš anglies pluošto – jį pagaminti padėjo Scuderia Ferrari ekipos technikos direktorius Rory Byrne.

Ferrari teigimu, šis modelis pasiekia maksimalų 350 km/val greitį, iki 100 km/val įsibėgėja per mažiau nei 3 s. Šis modelis Fiorano trasos ratą įveikė per 1 minutę ir 20 sekundžių, tapdamas greičiausiu gatvėms skirtu automobiliu pagal šį rodiklį.

## Šaltiniai
Oranjestadas (Sint Eustatijus)

**Oranjestadas** () – miestelis Karibų jūros regione, Sint Eustatijaus salos (Karibų Nyderlandai) sostinė ir pagrindinė gyvenvietė. Įsikūrusi pietvakarinėje salos pakrantėje, prie Oranjestado įlankos.

Skiriamas į „žemąjį miestą“ pakrantėje ir „aukštąjį miestą“ kalvose. Pakrantėje yra prieplauka, paplūdimys, keleto kolonijinių pastatų liekanos. Aukščiau yra XVII a. Oranjės tvirtovė su patrankomis, muziejus, 1739 m. statytos sinagogos liekanos, žydų kapinės, 1755 m. protestantų bažnyčia, XVIII a. pirklių namai, karibietiškos vilos.

## Istorija

Oranjestadas pradėjo kurtis 1636 m. olandams pastačius tvirtovę.


Saint Eustatius synagogue - Honen Dalim.jpg|Sinagogos sienos
Lower Town Sint Eustatius.jpg|XVII a. sandėlių liekanos pakrantėje
Île_de_Saint_Eustache_en_1781_(haute_résolution).jpg|Oranjestadas 1781 m.
Tutrakanas

**Tutrakanas** (, , ) – miestas Silistros srityje, šiaurės rytinėje Bulgarijos dalyje. Tutrakano savivaldybės administracinis centras. Įsikūręs dešiniajame Dunojaus upės krante. Kitame upės krante yra Rumunijos miestas Oltenica. Nutolęs 58 km į rytus nuo Rusės ir 62 km į vakarus nuo Silistros. 9 526 gyventojai (2014 m. duomenys).

## Istorija
Gyvenvietę, vadintą *Transmarisca*, įkūrė romėnai I amžiaus pirmos pusės gale. VII a. pradžioje miestelis kartu su tvirtove buvo sunaikinti. Amžiaus pabaigoje pastatyta moderni gyvenvietė. Viduramžiais buvo svarbus gynybinis centras. XIV a. užkariautas osmanų. Po 1877–1878 m. Rusijos-Turkijos karo tapo Bulgarijos karalystės dalimi.

## Galerija

Image:Tutrakan-military-cemetery.jpg|1764 m. karių kapinės
Image:Monument_of_Panteley_Kiselov_in_Tutrakan,_Bulgaria.jpg|Paminklas bulgarų generolui.
Datongas (rajonas)

**Datongas** () – vienas iš Taipėjaus rajonų, esantis šiaurės Taivane. Gyventojų 130 tūkst. (2016 m. duomenys). Išsidėstęs prie Tamsujaus upės. Išsiskiria Japonijos kolonijinių laikų ir Čingų dinastijos architektūra, ypač Dihua gatvėje (迪化街). Taip pat žymus Dihua (Tihua) gatvės muge, vykstančia per Kinų naujuosius metus. 

## Istorija

Valdant Čingų dinastijai, vietovė vadinta Balanbongu, 1844 m. buvo pervadinta į Dalongtongą. Čingų ir japonų valdymo laikais buvo svarbus prekybos arbata, ryžiais ir kinų prieskoniais regionas.

Po Antrojo Opiumo karo čia buvo atidarytas uostas tarptautinei prekybai, dėl kurios vietovės ekonomika išaugo. 1946 m. pavadinimas buvo dar kartą pakeistas, šįkart į Datongą.

1990 m. sujungus Dziančengo ir Janpingo rajonus, buvo suformuotas Datongo rajonas. XX a. 10-ajame deš. Taipėjaus rytinėje dalyje iškilus naujiesiems verslo rajonams, Datongo, kaip komercijos centro, reikšmė susmuko.


Dadaocheng Building 20131106.jpg|Pastatas Dadaočengo kvartale
PICT0424.JPG|Dihua gatvė
Minsheng West Road Nearby Shuanglian Station 20100425.jpg|Rajono gatvė


## Išnašos
Džongdžengas

**Džongdžengas** () – vienas iš Taipėjaus rajonų, esantis šiaurės Taivane. Gyventojų 163 tūkst. (2014 m. duomenys). Džongdženge yra daugiausiai Kinijos Respublikos vyriausybinių pastatų, kaip antai Prezidento rūmai, vykdomosios, leidžiamos ir teisinės valdžių pastatai, įvairios vyriausybės ministerijos, taip pat daug kultūrinių ir istorinių objektų, pagrindinė Taipėjaus geležinkelio stotis. Rajonas pavadintas buvusio Kinijos Respublikos Prezidento Čiang Kai-ši garbei.

## Istorija

Čingų dinastijos valdymo laikais ši vietovė buvo Taipėjaus miesto centras. Nuo XIX a. šiaurinę dabartinio rajono dalį juosė miesto sienos su penkiais vartais (išliko keturi): *Čung-šan nan-lu* (中山南路), *Aj-kuo si-lu* (愛國西路), *Čung-chua lu* (中華路) ir *Čung-siao si-lu* (忠孝西路).

Rajonas sukurtas 1990 m., sujungus Čengdžongo (城中區, *Chéngzhōng Qū*) ir Gutingo (古亭區, *Gǔtíng Qū*) rajonus.


Taiwan 2009 Taipei National Concert Hall at Chian Kai Shek Cultural Center FRD 7364 Pano Extracted.jpg|Nacionalinė koncertų salė
Taiwan 2009 Taipei Presidential Palace FRD 7172.jpg|Prezidento rūmai


## Šaltiniai
Christian Geistdörfer

**Kristijanas Gaistdiorferis** (; 1953 m. vasario 1 d. Miunchenas, Vokietija) – buvęs vokiečių ralio šturmanas. Motosporto karjera truko nuo 1975 m. iki 1990 m. Nuo 1977-1987 m. šturmanavo vokiečių ralio pilotui Valteriui Rioliui, su kuriuo tapo 1980 m. ir 1982 m. Pasaulio ralio čempionais. Ekipažas taip pat keturis kartus nugalėjo „Monte Karlo ralyje“. Valteriui Rioliui baigus karjerą Pasaulio ralio čempionate, K. Gaistdiorferis 1988-1989 m., aštuoniuose etapuose šturmanavo Hanu Mikolai.

## Nuorodos
* Oficiali svetainė
Džongšanas

**Džongšanas** () – vienas iš Taipėjaus rajonų, esantis šiaurės Taivane. Gyventojų 231 tūkst. (2016 m. duomenys). Tai multikultūris rajonas, verčiamasi tarptautiniu verslu.

## Istorija

XX a. 8-ajame dešimtmetyje rajonas buvo Taipėjaus miesto turizmo pramonės centras, čia buvo įsikūrę didžiausi viešbučiai ir tarptautiniai restoranai. Dešimtajame dešimtmetyje ekonominė Džongšano svarba sumenko dėl spartaus Taipėjaus miesto plėtimosi ir pramonės bei prekybos perkėlimo į išorinius rajonus, dėl to taip pat smarkiai sumažėjo gyventojų.

## Šaltiniai
Vanhua

**Vanhua** (; pe̍h-oē-jī: *Báng-kah*) – vienas iš Taipėjaus rajonų, esantis šiaurės Taivane. Gyventojų 194 tūkst. (2014 m. duomenys). Tai seniausias miesto rajonas. Yra daug istorinių pastatų ir kultūrinių objektų, kaip antai ikoninė Čingų eros Longšano šventykla, Raudonasis teatras, pirmieji ir didžiausi arbatos namai bei dramos teatras Taivane, taip pat tradicinių krautuvėlių. Prateka Tamsujaus upė.

## Istorija

Čingų eros laikais prie Hobė (dab. Tamsujus) buvo įkurtas prekybos uostas. ***Banka*** (istorinis vietovės pavadinimas) buvo didžiausias ir svarbiausias šiaurės Formozos miestas, iš pagrindų kiniškas ir, misionieriaus Džordžo MakKėjaus (*George Mackay*) akimis, stipriai besipriešinantis vakarų įtakai.

XX a. pradžioje, Japonijos okupacijos Taivane metu, Banka su 27 tūkst. gyventojų buvo trečias pagal dydį šalies miestas. Miestas priklausė Taihoku (dab. Taipėjus) sostinės regionui, bet buvo už jo ribų. Tuomet Bankoje buvo įsikūrusios pasiturinčios japonų šeimos.

## Šaltiniai
Venšanas

**Venšanas** (; pe̍h-oē-jī: *Bûn-san*) – vienas iš Taipėjaus rajonų, esantis šiaurės Taivane. Gyventojų 275 tūkst. (2016 m. duomenys). Veikia nacionalinis Čengči universitetas. Venšane yra Taipėjaus mero įstaiga.

## Istorija

1894 m. (vėlyvoji Čingų era) vietiniai gyventojai pakeitė gyvenvietės pavadinimą iš *Kumščio kalnas* (拳山) į elegantiškesnį *Fort Venšanas* (文山堡, iš 文山秀氣). Japonijos kolonijiniu laikotarpiu Bunsano rajonas (文山郡), priklausęs Taihoku prefektūrai, apėmė ne tik dabartinį Venšaną, bet ir Sindiano, Šenkengo, Šidingo, Pinglino ir Vulajaus rajonus.

Šiandieninis rajonas buvo sudarytas 1990 m., sujungus Dzingmėjaus ir Mudža rajonus. Japonijos kolonijiniais laikais Mudža buvo verčiamasi žemės ūkiu, kultivuotos arbatos plantacijos. Pastaruoju metu Venšane statyti gyvenamųjų namų kompleksai, kurie, nors ir yra gan brangūs, turi paklausą dėl gana švarios aplinkos.

## Išnašos
Kęstutis Šimas

**Kęstutis Šimas** (g. 1947 m. liepos 30 d., Vilniuje – m. 2012 m. spalio 28 d., Vilniuje) – Lietuvos fotografas.

## Biografija
Mokėsi Vilniaus universitete, Pedagoginiame institute. 1975 m. baigė. Matematikas.

​Dirbo vadovaujamą pedagoginį darbą Vilniaus švietimo įstaigose. Lietuvai atgavus nepriklausomybę:​

1991–1992 m. LR Valstybinės draudimo įstaigos Vilniaus m. III filialo direktorius;

1993–1994 m. UAB „Suosa“ techninis direktorius;

1995–2004 m. Vilniaus m. savivaldybės Panerių seniūnas, Privatizavimo sktriaus vedėjas, Turto valdymo ir privatizavimo skyriaus vedėjas;

1995–2010 m. UAB „Viva“ direktorius;

​Lietuvos fotomenininkų sąjungos narys (1996 m.), turi meno kūrėjo statusą (2005 m.). Respublikinių ir tarptautinių fotografijos konkursų prizininkas bei nugalėtojas.

​2000 m. pradėjo kurti ekslibrisus fotografijų bei kompiuterinės technikos pagalba, dalyvauti jų parodose.

2005–2012 m. Vilniečių ainių klubo pirmininkas

​Tarptautinės gamtos ir visuomenės mokslų akademijos (1996 m.) ir Italijos Ekonomikos ir socialinių mokslų akademijos (1997 m.) narys.

## Svarbiausi darbai
**Fotografijų parodos**:
* „Vilniaus Bernardinų kapinės“ 1991 m.;
* „Post scriptum Jūratės Stauskaitės parodai „Adventus““ 1992 m.;
* „77 žingsniai nuo šiuolaikinio meno centro“ 1994 m.;
* „XX a. Vilnius“ 1998–1999 m.
* „O buvo taip…“ 1961–2007 m.;
* „Užsilikęs Vilnius. Kalvarijų gatvė“ 1998 m..
**​Leidiniai:**
* Parodos „77 žingsniai nuo šiuolaikinio meno centro“ katalogas 1995 m.;
* Knyga „Devyni mėnesiai iki Sąjūdžio“ 1996 m.;
* Parodos „XX a. Vilnius“ katalogas 1999 m.;
* Parodos „Nida*00“ katalogas 2001 m.;
* Knyga „Ona Šimaitė“ 2006 m.
**23 personalinės parodos – žymesnės:**
* „Bulgarija, turistinis maršrutas Nr.6“ Lietuvos technikos biblioteka 1989 m., Vilnius (36 darbai);
* „Post scriptum Jūratės Stauskaitės parodai „Adventus““ Lietuvos Nacionalinė Martyno Mažvydo biblioteka 1994 m., Vilnius (18 darbų);
* „Vilniaus Bernardinų kapinės“ Lietuvos Nacionalinė Martyno Mažvydo biblioteka 1994 m., Vilnius (33 darbai);
* „M. K. Čiurlionis ir Vilnius“ Lietuvos Nacionalinė Martyno Mažvydo biblioteka 1995 m., Vilnius (31 darbas);
* „Karnavalas“ galerija „Znad Wilii“ 1997 m., Vilnius (32 darbai);
* „XX a. Vilnius“ Vilniaus rotušė 1999 m., Panevėžio fotografijos galerija 2000 m. (30 darbų);
* „Nida*00“ Lietuvos technikos biblioteka 2001 m., Vilnius (29 darbai);
* „Užsilikęs Vilnius. Kalvarijų gatvė“ Vilniaus rotušė 2009 m. (51 darbas);
* „O buvo taip…“ Grūto parkas 2009 m. (28 darbai).
**​Svarbiausios grupinės parodos:**
* „Lietuvių akimis“ Danijos fotografijos paroda Herningas 2003 m.

## Apdovanojimai
Apdovanotas už kultūros ir meno vystymą P. Tretjakovo medaliu 1998 m.
Daanas

**Daanas** (; pe̍h-oē-jī: *Tāi-an*) – vienas iš Taipėjaus rajonų, esantis šiaurės Taivane. Gyventojų 313 tūkst. (2014 m. duomenys). Svarbus švietimo, kultūros, komercinės ir gyvenamosios paskirties rajonas. Veikia Taivano nacionalinis universitetas, Taivano nacionalinis mokslų ir technologijų universitetas.

## Istorija

Rajonas pavadintas pagal *Daiwan* kaimą (; pe̍h-ōe-jī: *Tāi-ôan*), kuris kadaise buvo dabartinėje Sinji ir Fusingo plentų sankryžoje. XIX a. (Čingų era) pavadinimas buvo pakeistas į *Da’an* (大安; pinyin: *Dàān*; pe̍h-ōe-jī: *Tāi-an*; požodž. „didžioji taika“). 1875 m. įkūrus Taipėjaus prefektūrą, kaimas buvo sujungtas kartu su 下內埔 ir *La̍k-tiuⁿ-lê* (六張犁). Japonijos kolonijiniu laikotarpiu kaimas buvo sujungtas su Nišikičo (錦町), Fukudzimičo (福住町) ir Šovačo (昭和町) kaimais.

1990 m. tapo vienu iš Taipėjaus rajonų (区, *Qū*).

## Išnašos
Didžioji Sruoja

**Didžioji Sruoja** – upelis Lietuvoje, Plungės rajone; Minijos dešinysis intakas. Prasideda Žemaičių aukštumoje, prie Glaudžių, į pietryčius nuo Plungės. Teka pietvakarių kryptimi. Įteka į Miniją 141,4 km nuo jos žiočių, priešais Juodeikius.

Turi bevardį kairįjį intaką.

Visa upė ir jos slėnis patenka į Minijos ichtiologinį draustinį, kadangi tai svarbi žuvų nerštavietė. Prie Didžiosios Sruojos įsikūrę Užlieknio ir Milašaičių kaimai.

Upėvardis Sruoja siejamas su žodžiu *sraujas* („sraunus, greitas“) ir *srūti* („tekėti“).

## Šaltiniai
Mažoji Sruoja

**Mažoji Sruoja** – upelis Lietuvoje, Plungės rajone; Minijos dešinysis intakas. Prasideda ties Plungės pietrytiniu pakraščiu, prie kelio . Teka pietvakarių kryptimi, vidurupyje – į šiaurės vakarus, po santakos su Sraujale – į pietus. Įteka į Miniją 140,8 km nuo jos žiočių, priešais Juodeikius.

Intakai: Sraujelė, Mergvagis (dešinieji).

Aukštupio vaga sureguliuota, žemupys patenka į Minijos ichtiologinį draustinį, kadangi tai svarbi žuvų nerštavietė. Vidurupyje įrengti Varkalių I ir Varkalių II tvenkiniai. Prie Mažosios Sruojos įsikūrę Pakerų ir Varkalių kaimai.

Upėvardis Sruoja siejamas su žodžiu *sraujas* („sraunus, greitas“) ir *srūti* („tekėti“).

## Šaltiniai
Saisa

**Saisa** – upelis Lietuvoje, Plungės rajone; Sausdravo kairysis intakas (Minijos baseinas). Prasideda Žemaičių aukštumoje, 2,5 km į rytus nuo Kantaučių. Teka daugiausia į vakarus. Įteka į Sausdravą 19,6 km nuo jos žiočių, į pietus nuo Sausdravėnų.

Turi bevardį kairįjį intaką (ilgis 3,7 km).

Nuo Saisos ir Sausdravo santakos prasideda Minijos ichtiologinis draustinis.

Upėvardis Saisa žinimas tik iš rašytinių šaltinių. Matyt tai iškreiptas žodis **Sausa* arba **Sausė*.

## Šaltiniai
Orė (Minija)

**Orė** – upelis Lietuvoje, Plungės rajone; Minijos dešinysis intakas. Prasideda ties Alksnėnų pietiniu pakraščiu, prie Gandingos miško. Teka pietvakarių kryptimi. Įteka į Miniją 125,1 km nuo jos žiočių, į rytus nuo Pakutuvėnų.

Upėvardis siejamas su baltiška šaknimi **ār-*, reiškiančia „erdves, platybes, laukus“ (plg. *oras* ir  – „ariamas laukas“). Galbūt šios šaknies vediniais žymėti toli, atokiuose laukuose buvę vandenys.

## Šaltiniai
Varlupis

**Varlupis** – upelis Lietuvoje, Plungės rajone; Minijos dešinysis intakas. Prasideda į pietus nuo Alksnėnų. Teka daugiausia pietvakarių kryptimi. Įteka į Miniją 119,9 km nuo jos žiočių, Narvaišių apylinkėse.

Upėvardis reiškia „varlių upė“.

## Šaltiniai
Dvilinkis

**Dvilinkis** – upelis Lietuvoje, Klaipėdos rajone; Minijos dešinysis intakas. Prasideda į rytus nuo Vaitelių. Teka pietryčių kryptimi. Įteka į Miniją 67,3 km nuo jos žiočių, priešais Utrius.

Didžioji upelio dalis patenka į Minijos senslėnio kraštovaizdžio draustinį.

Upėvardis kilo iš žodžių *dvilinkis, dvilinkas* („dvigubai sulenktas, sudurtas“).

## Šaltiniai
Hypnotic Eye

**Hypnotic Eye** – tryliktasis ir paskutinis studijinis amerikiečių roko grupės „Tom Petty and the Heartbreakers“ studijinis albumas, išleistas 2014 m. liepos 29 d. Albumas debiutavo pirmojoje JAV „Billboard 200“ reitingo vietoje ir tapo pirmuoju ir vieninteliu grupės albumu, pasiekusiu viršūnę.

## Dainų sąrašas

## Išnašos
Lašiupis

**Lašiupis** (*Lašupis, Lašupė*) – upelis Lietuvoje, Klaipėdos rajone; Minijos dešinysis intakas. Prasideda prie Birbinčių, šalia Klaipėdos–Gargždų geležinkelio atšakos. Teka pietų, pietryčių kryptimi. Įteka į Miniją 47,9 km nuo jos žiočių, šalia Dovilų pietinio pakraščio.

## Etimologija
Vokiškuose šaltiniuose minima kaip *Laschopis, Leschupp, Laszupp*. Upėvardis kilo arba nuo *lašas* („maža vandens sankaupa“), *lašėti*, arba nuo *lašis* („lašiša“). Vis dėlto vardas *Lãšiupis* turbūt labiau sietinas su *lãšis* ‚lašiša‘, o šis gali būti lituanizuota kuršių vardo forma, užfiksuota tik Klaipėdos krašte, plg. kuršininkų *lasis*,  ‚lašiša‘. Minija ir jos intakai žinomi kaip lašišų kelias.

## Šaltiniai
5 Seconds of Summer

**5 Seconds of Summer** (dar žinoma kaip **5SOS**) – australų poproko grupė. Grupė susikūrė Sidnėjuje, 2011 m. Iš pradžių jie filmuodavo įvairių atlikėjų koverius ir įkeldavo juos į YouTube. Ten jie tapo itin žinomi ir 2013 m. grupė „One Direction“ pakvietė juos kartu koncertuoti pasauliniame ture. 2014 m. jie išleido savo pirmąjį singlą „She Looks So Perfect“, kuris užėmė pirmąją vietą Australijos, Naujosios Zelandijos, Airijos ir Jungtinės Karalystės reitinguose. Grupės debiutinis albumas „5 Seconds of Summer“ užėmė pirmąją vietą vienuolikoje pasaulio šalių. Tais pačiais metais grupė išleido ir pirmąjį savo koncertinį albumą, „LIVESOS“. Antrasis grupės albumas, „Sounds Good Feels Good“, buvo išleistas 2015 m. spalį ir taip pat užėmė topų viršūnes daugelyje šalių.

2025 m. duomenimis, grupė yra išleidusi šešis studijinius albumus, iš kurių naujausiasis, „Everyone's a Star!“, išleistas 2025 m. lapkritį.

## Grupės nariai
* Luke Hemmings – pagrindinis ir pritariamasis vokalas, ritminė ir solinė gitara, klavišiniai (2011–dabar)
* Michael Clifford – solinė ir ritminė gitara, klavišiniai, pritariamieji ir pagrindiniai vokalai (2011–dabar)
* Calum Hood – bosinė gitara, klavišiniai, pritariamieji ir pagrindiniai vokalai (2011–dabar)
* Ashton Irwin – būgnai, perkusija, klavišiniai, pritariamieji ir pagrindiniai vokalai (2011–dabar)

## Diskografija
* *[[5 Seconds of Summer (albumas)|5 Seconds of Summer]]* (2014)
* *[[Sounds Good Feels Good]]* (2015)
* *[[Youngblood (5 Seconds of Summer albumas)|Youngblood]]* (2018)
* *[[Calm]]* (2020)
* *[[5SOS5]]* (2022)
* *Everyone's a Star!* (2025)

## Išnašos

## Nuorodos
*
Ferrari 488 GTB

**Ferrari 488 GTB** – sportinis automobilis 2015 m. pradėtas gaminamti Ferrari kompanijos. Modelis buvo pristatytas 2015 m. vasario 3 d. dar prieš pagrindinę demonstraciją 2015 m. Ženevos automobilių parodoje.

Šis modelis turi dvigubo turbo 3,9 litro V8 variklį, pasiekiantį 661 AG. Kompanijos skaičiavimais, 488 GTB iki 100 km/val įsibėgėja per 3 sekundes bei pasiekia maksimalų 330 km/val greitį. Vidutinės modelio kuro sąnaudos siekia 11,4 litro 100 km.

488 GTB žurnalo Top Gear buvo išrinktas 2015 m. superautomobiliu. 2017 m. Motor Trend išrinko *geriausiu vairuotojo automobiliu*.

2019 m. modelį pakeitė Ferrari F8 automobilis.

## Nuorodos
* Oficiali 488 GTB svetainė

## Šaltiniai
Ditupė

**Ditupė** (*Ditava, Dituva*) – upelis Lietuvoje, Klaipėdos rajone; Minijos dešinysis intakas. Prasideda į pietus nuo Dumpių, prie Klaipėdos vandenvalos įrenginių. Teka pietų kryptimi. Įteka į Miniją 33,0 km nuo jos žiočių, Dituvoje.

Turi du kairiuosius ir du dešiniuosius bevardžius intakus. Visa upės vaga sureguliuota. Prie Dituvos įsikūrę Spengiai, Mickai, Dituva.

## Etimologija
Senesnė upėvardžio lytis, matyt, **Dituva* (plg. istoriniuose šaltiniuose minima *Dittua, Dittowa, Ditua*). Su baltiška priesaga *-av-*, kuri, greičiausiai, vėliau pakeista regiono kalboje dažnesne *-uv-*, šaknis **dit-* galbūt išplėsta iš  („šviesti, rodytis“; plg.  „diena“).

## Šaltiniai
Velniai

**Velniai** – viena iš pirmųjų Lietuvos ultimeito komandų, susikūrusi Jurbarke. Komanda susikūrė 2004 m. ir buvo įkurtas sporto klubas. 2012 m. klubas pradėjo rengti savo turnyrą „Ledinis diskas“, į kurį kviečia visas Lietuvos ultimeito komandas.

## Pasiekimai

## Nuorodos
* Lietuvos skraidančiojo disko federacijos oficialus tinklalapis
* Pasaulinės skraidančiojo disko federacijos oficialus puslapis  (anglų k.)
Gargždupis (Minija)

**Gargždupis** – upelis Lietuvoje, Klaipėdos rajone; Minijos dešinysis intakas. Prasideda į pietvakarius nuo Gribžinių. Teka pietų kryptimi greta kelio , paskui pasuka į rytus. Įteka į Miniją 58,4 km nuo jos žiočių, tuoj į šiaurės rytus nuo Gargždų (kitapus greitkelio ).

Intakas – Galupalis (kairysis).

Prie Gargždupio įsikūręs Kvietinių kaimas.

Upėvardis kilo nuo žodžio *gargždas* („žvirgždas, žvyras, graužas“).

## Šaltiniai
Tom Petty and the Heartbreakers

**Tom Petty and the Heartbreakers** – amerikiečių roko grupė iš Geinsvilio, Floridos, susikūrusi 1976 m. Pradinė grupė sudėtis buvo Tom Petty – vokalas ir gitara, Mike Campbell – gitara, Ron Blair – bosinė gitara, Stan Lynch – būgnai ir Benmont Tench – klavišiniai. Grupė ilgą laiką išgrojo tokia sudėtimi. 1982 m. Blair, pavargęs nuo koncertinių turų, paliko grupę. Jį pakeitė Howie Epstein, kuris grupėje išgrojo dvidešimt metų. 2002 m. į grupę grįžo Blair, o Epstein po metų mirė. Taip pat 1994 m. grupę paliko ir būgnininkas Lynch, kurį pakeitė Curt Bisquera ir Steve Ferrone.

Grupė yra laikoma viena iš „heartland rock“ judėjimo pradininkių, kartu su tokiais muzikantais, kaip Bruce Springsteen ir Bob Seger. Nors šis judėjimas jau seniai užmirštas, grupė išliko populiari ir koncertavo iki 2017 m., kuomet mirė Petty. Po atlikėjo mirties grupė išsiskyrė. Paskutinis grupės albumas „Hypnotic Eye“ išleistas 2014 m. liepą. Grupė išvis yra pardavusi virš 80 milijonų įrašų visame pasaulyje.

## Grupės nariai
**Paskutinė sudėtis**
* Tom Petty – vokalas, ritminė ir solinė gitara, bosinė gitara, lūpinė armonikėlė, klavišiniai (1976–2017; mirė 2017 m.)
* Mike Campbell – solinė ir ritminė gitara, mandolina, bosinė gitara (1976–2017)
* Benmont Tench] – pianinas, vargonai, klavišiniai, pritariamieji vokalai (1976–2017)
* Ron Blair – bosinė gitara, pritariamieji vokalai (1976–1982, 2002–2017; pasirodymai studijiniuose įrašuose 1982-1985)
* Scott Thurston – ritminė gitara, klavišiniai, lūpinė armonikėlė, pritariamieji vokalai (1999–2017; koncertinis ir studijinis narys 1991-1999)
* Steve Ferrone – būgnai (1999–2017; koncertinis ir studijinis narys 1994-1999)

**Buvę nariai**
* Stan Lynch – būgnai, pritariamieji vokalai (1976–1994)
* Howie Epstein – bosinė gitara, ritminė gitara, mandolina, pritariamieji vokalai (1982–2002; mirė 2003 m.)

## Diskografija
* *Tom Petty and the Heartbreakers* (1976)
* *You’re Gonna Get It!* (1978)
* *Damn the Torpedoes* (1979)
* *Hard Promises* (1981)
* *Long After Dark* (1982)
* *Southern Accents* (1985)
* *Let Me Up (I’ve Had Enough)* (1987)
* *Full Moon Fever* (1989)
* *Into the Great Wide Open* (1991)
* *Wildflowers* (1994)
* *Songs and Music from „She’s the One“* (1996)
* *Echo* (1999)
* *The Last DJ* (2002)
* *Highway Companion* (2006)
* *Mojo* (2010)
* *[[Hypnotic Eye]]* (2014)

## Išnašos
2015 m. Europos krepšinio čempionatas

**2015 m. Europos krepšinio čempionatas** – 39-tas Europos krepšinio čempionatas, kuris 2015 m. rugsėjo 5–20 d. vyko keturiose šalyse – Kroatijoje, Prancūzijoje, Vokietijoje ir Latvijoje.

Trečią kartą Europos čempionais tapo Ispanijos krepšininkai finale 80–63 įveikę Lietuvos rinktinę. Prancūzija namų arenoje laimėjo rungtynes su Serbija dėl trečiosios vietos rezultatu 81–68.

Čempionatas turėjo būti surengtas Ukrainoje, tačiau dėl kilusių karo veiksmų šalies rytuose, 2014 m. rugsėjo 8 d. FIBA čempionatą perkėlė į keturias valstybes. Finalinė dalis vyko Prancūzijoje, Lilio mieste. Tai pirmas toks atvejis FIBA istorijoje.

## Arenos
*  Mercedes-Benz Arena, Berlynas (grupių varžybos)
*  Zagrebo arena (grupių varžybos)
*  Rygos arena (grupių varžybos)
*  Park&Suites Arena, Monpeljė (grupių varžybos)
*  Pierre-Mauroy stadionas, Lilis (atrankos varžybos)

## Čempionato grupės
Keturios geriausios kiekvienos grupės komandos patenka į kitą etapą.

**A grupė**

**Vieta:** Monpeljė, Prancūzija





### B grupė
**Vieta:** Berlynas, Vokietija





### C grupė
**Vieta:** Zagrebas, Kroatija





### D grupė
**Vieta:** Ryga, Latvija





## Atkrintamosios varžybos

### Dėl 5–8 vietų

### Finalas

### Ispanija – Lietuva

## Vietos

## Čempionato geriausi žaidėjai
*PG –  Sergio Rodríguez
*SG –  Nando de Colo
*SF –  Jonas Mačiulis
*PF –  Jonas Valančiūnas
*C –  Pau Gasol

## Lyderių statistika

;Taškai

;Atkovoti kamuoliai

;Rezultatyvūs perdavimai

;Blokai

;Perimti kamuoliai

## Šaltiniai

## Nuorodos
* Oficiali svetainė
Padnieprės aukštuma

**Padnieprės aukštuma** () – aukštuma esanti Europos pietryčiuose, vidurio Ukrainoje, tarp Dniepro ir Pietinio Bugo upių. Šiaurinė aukštumos dalis padengta miškais ir yra vidutiniškai iškilusi 220–240 m, pietuose – 150–180 m. Aukščiausias taškas iškilęs 323 m. Teritorija apima Žytomyro, Kijevo, Vinycios, Čerkasų, Kirovohrado ir Dniepropetrovsko sritis. Vakaruose ribojasi su Podolės aukštuma.

Regione išvystytas žemės ūkis. Aukštumoje randama geležies, mangano, granito, grafito, rudos akmens anglies, kaolinito ir kitų mineralų.


Hirskiy-tikych-se.jpg|Hirskyj Tikyčius
P1000228-Snizhky.jpg|Padnieprės aukštuma Kijevo sityje
5 Seconds of Summer (albumas)

**5 Seconds of Summer** – debiutinis to paties pavadinimo australų poproko grupės albumas, išleistas 2014 m. liepos 22 d. Pirmasis albumo singlas „She Looks So Perfect“ buvo išleistas 2014 m. vasario 21 d. ir pasiekė pirmąją vietą Australijoje, Naujojoje Zelandijoje, Airijoje ir Jungtinėje Karalystėje. Pačio albumo per pirmąją savaitę buvo parduota 259 tūkstančiai kopijų ir jis debiutavo pirmojoje „Billboard 200“ reitingo vietoje. Tai – pirmasis kartas, kai australų grupė debiutuoja pirmoje vietoje su debiutiniu albumu.

## Dainų sąrašas

## Išnašos
Mandatory Fun

**Mandatory Fun** – keturioliktas studijinis amerikiečių muzikanto „Weird Al“ Yankovic albumas, išleistas 2014 m. liepos 15 d. Albume parodijuojamos Pharrell Williams, Robin Thicke, Iggy Azalea, Lorde ir „Imagine Dragons“ dainos, taip pat grupių „Pixies“, „Cat Stevens“, „Foo Fighters“, „Crosby, Stills & Nash“ ir „Southern Culture on the Skids“ stiliai. Dauguma atlikėjų buvo patenkinti parodijomis, o Williams net teigė, jog tai, kad Yankovic sukūrė jo dainos parodiją, yra didžiausia garbė.

„Mandatory Fun“ debiutavo pirmojoje „Billboard 200“ reitingo vietoje. Per trisdešimt dvejus metus trunkančią atlikėjo karjerą, tai – pirmasis jo albumas, pasiekęs šią vietą. Albumas susilaukė teigiamų kritikų įvertinimų. Yankovic nusprendė neišleisti jokių singlų, tačiau albumą reklamavo per savaitę išleisdamas aštuonis vaizdo klipus įvairiuose portaluose. Atlikėjas teigė, jog tai gali būti paskutinis jo albumas, kadangi jis planuoja pereiti prie dažnesnių singlų ir EP leidimo.

2015 m. įrašas laimėjo „Grammy“ apdovanojimą geriausio komedijos albumo nominacijoje.

## Dainų sąrašas

## Išnašos
Sia

**Sia Kate Isobelle Furler** (g. 1975&nbsp;m. gruodžio 18 d.), geriau žinoma kaip tiesiog **Sia**&nbsp;– australų dainininkė ir dainų autorė, kuri muziką atlieka tiek viena, tiek su įvairiais kitais atlikėjais. Nors karjerą pradėjo 1993&nbsp;m., tačiau išgarsėjo tik 2000&nbsp;m., kai jos daina „Taken for Granted“ pateko į Jungtinės Karalystės singlų dešimtuką. Didesnė pasaulinė šlovė atėjo, kai 2011&nbsp;m. kartu su David Guetta įrašė dainą „Titanium“, o su reperiu Flo Rida&nbsp;– „Wild Ones“. Abi šios dainos susilaukė tarptautinio pasisekimo. 2014&nbsp;m. Sia išleido solinį singlą „Chandelier“, kuris nominuotas keturiems „Grammy“ apdovanojimams. Tais pačiais metais išleistas albumas „1000 Forms of Fear“ buvo pirmasis atlikėjos darbas, pasiekęs pirmąją vietą JAV „Billboard 200“ reitinge.

## Diskografija
* *OnlySee* (1997)
* *Healing Is Difficult* (2001)
* *Colour the Small One* (2004)
* *Some People Have Real Problems* (2008)
* *We Are Born* (2010)
* *[[1000 Forms of Fear]]* (2014)
* *This Is Acting* (2016)
* *Everyday Is Christmas* (2017)
* *Music* (2021)
* *Reasonable Woman* (2024)

## Išnašos

## Nuorodos
*
Aleksejus Šachmatovas

**Aleksejus Šachmatovas** (*Алексей Александрович Шахматов*; g. 1864 m. birželio 17 d. – 1920 m. rugpjūčio 16 d.) – Rusijos kalbininkas, tekstologas, filologas. Senovės Rusios rankraščių ir literatūros žinovas. Filologijos daktaras (1894 m.), Rusijos mokslų akademijos narys (1897 m.).

Gimė dvarininkų šeimoje Narvoje. 1874–1878 m. mokėsi Kreimano gimnazijoje Maskvoje, vėliau – 4-ojoje gimnazijoje. 1883 m. įstojo į Maskvos universiteto istorijos ir filologijos fakultetą, mokėsi pas Filipą Fortunatovą. 1887 m. apgynė disertaciją „Apie balsių ilgumą ir kirčius bendrojoje slavų kalboje“. 1890 m. pradėjo dėstyti rusų kalbos istoriją. 1910 m. tapo Petrogrado universiteto profesoriumi.

Daug nuveikė tyrinėdamas „Pirminį metraštį“ (*Повесть временных лет*). Tyrinėjo šiaurės vakarų Rusijos tarmes (dalyvavo ekspedicijose į Archangelsko, Oloneco gubernijas). Domėjosi kitomis rytų ir vakarų slavų kalbomis, gynė ukrainiečių, baltarusių kalbų teises. Tirdamas slavų kalbas naudojosi ir lietuvių kalbos duomenimis (pvz., „Seniausiojo rusų k. istorijos laikotarpio bruožai“, 1915 m.; „Rusų k. istorijos įvadas“, 1916 m., d.1). Nagrinėdamas Lietuvos ir Baltarusijos vietovardžius teigė, kad šiame krašte gyvenę keltai. Tyrė slavų ir keltų kalbų sąsajas.

1897 m. Aleksejus Šachmatovas pakvietė Joną Jablonskį redaguoti Antano Juškos žodyną, rėmė Kazimiero Jauniaus darbų skelbimą (Kazimierą Būgą paskyrė Jauniaus sekretoriumi).

## Šaltiniai
1000 Forms of Fear

**1000 Forms of Fear** – šeštasis studijinis australų dainininkės Sia albumas, išleistas 2014 m. liepos 4 d. Pirmasis albumo singlas „Chandelier“ buvo išleistas 2014 m. kovo 17 d. Jis papuolė į aštuonių šalių singlų dešimtukus. Pačio albumo per pirmą savaitę buvo parduota virš 52 tūkstančių kopijų ir jis debiutavo pirmoje „Billboard 200“ topo vietoje.

2015 m. „Grammy“ apdovanijimuse singlas „Chandelier“ buvo nominuotas keturiose nominacijose: metų dainos, metų įrašo, geriausio solinio pop atlikimo ir geriausio vaizdo klipo.

## Dainų sąrašas

## Išnašos
Simon Fourcade

**Simonas Furkadas** (, g. 1987 m. balandžio 25 d., Perpinjanas, Prancūzija) – prancūzų biatlonininkas, 2009 m. pasaulio čempionas mišrioje estafetėje ir 2011–2012 m. pasaulio taurės asmeninės rungties nugalėtojas.

Simono vyresnis brolis Martinas yra dukart olimpinis ir penkiskart pasaulio čempionas.

## Rezultatai olimpiadose

## Nuorodos
* Asmeninis tinklalapis
Locus premija

**Locus premija** () – kasmetiniai literatūrinės premijos apdovanojimai, rengiami mokslinės grožinės literatūros ir fantastikos žurnalo „Locus“, leidžiamo kas mėnesį Oklande, Kalifornijoje. Premijų laureatai išrenkami žurnalo skaitytojų apklausos metu.

Laimėjusių kūrinių leidėjai apdovanojami sertifikatais, kas yra reta tokioje srityje.

Pirmieji apdovanojimai įteikti 1971 m. už 1970 m. kūrinius.

## Laureatai
Žemiau nurodyti asmenys yra pelnę daugiausiai premijų 2011 m. liepos duomenimis:

* Gardner Dozois (35)
* Michael Whelan (28)
* Ursula K. Le Guin (21)
* Harlan Ellison (18)
* Neil Gaiman (13)
* Dan Simmons (12)
* Terry Carr (11)
* George R. R. Martin (11)
* Arnie & Cathy Fenner (10)
* John Varley (10)
* Connie Willis (10)
* Robert Silverberg (9)
* Orson Scott Card (8)
* Lucius Shepard (8)
* Isaac Asimov (7)
* Ellen Datlow (7)
* China Miéville (6)
* Kim Stanley Robinson (6)
* Gene Wolfe (6)

## Kategorijos
* Locus premija už geriausią romaną
* Locus premija už geriausią mokslinės fantastikos romaną
* Locus premija už geriausią maginės fantastikos romaną
* Locus premija už geriausią debiutinį romaną
* Locus premija už geriausią knygą jaunuoliams
* Locus premija už geriausią novelę
* Locus premija už geriausią trumpą apsakymą
* Locus premija už geriausią apsakymą
* Locus premija už geriausią žurnalą
* Locus premija už geriausią redakciją
* Locus premija už geriausią antologiją
* Locus premija už geriausią rinkinį
* Locus premija geriausiam redaktoriui
* Locus premija geriausiam dailininkui
* Locus premija už geriausią ne grožinę/menišką knygą

## Šaltiniai
Trey Songz

**Tremaine Aldon Neverson** (g. 1984 m. lapkričio 28 d.), geriau žinomas kaip **Trey Songz** – amerikiečių dainininkas, dainų autorius, įrašų prodiuseris, aktorius bei reperis. 2023 m. duomenimis, atlikėjas yra išleidęs aštuonis studijinius albumus, iš kurių naujausiasis, „Back Home“, išleistas 2020 m. spalį. Iš viso pardavęs daugiau, nei 25 milijonus įrašų visame pasaulyje.

## Diskografija
* *I Gotta Make It* (2005)
* *Trey Day* (2007)
* *Ready* (2009)
* *Passion, Pain & Pleasure* (2010)
* *[[Chapter V]]* (2012)
* *[[Trigga]]* (2014)
* *Tremaine* (2017)
* *Back Home* (2020)

## Išnašos
Trigga

**Trigga** – šeštasis studijinis amerikiečių atlikėjo Trey Songz albumas, išleistas 2014 m. liepos 1 d. Šiame albume kartu su Songz dainas atlieka tokie atlikėjai, kaip Nicki Minaj, Mila J, Ty Dolla Sign, Justin Bieber, bei Juicy J. Albumas susilaukė teigiamų kritikų įvertinimų, per pirmąją savaitę buvo parduota virš 105 tūkstančių kopijų ir jis debiutavo pirmoje „Billboard 200“ topo vietoje.

## Dainų sąrašas

## Išnašos
Samantha Womack

**Samantha Zoe Womack** (mergautinė pavardė *Janus*; g. 1972 m. lapkričio 2 d. Braitone, Rytų Saseksas, Jungtinė Karalystė) – britų aktorė ir dainininkė.

## Biografija
Gimė 1972 m. lapkričio 2 d. Braitone šeimos modelio ir kompozitoriaus šeimoje. Tėvas paliko šeimą, kai Samantai buvo treji metai. Netrukus jos mama ištekėjo ir šeima persikėlė į Edinburgą. Ji turi jaunesnę seserį Zoę. Baigusi vidurinę mokyklą, Samanta mokėsi Sylvia Young teatro mokykloje. 1991 metais su daina „A Message to Your Heart“ atstovavo Jungtinei Karalystei 1991 m. „Eurovizijos“ dainų konkurse.

Nuo tų metų Samanta karjerą pradėjo kaip aktorė. 1994–1998 metais vaidino seriale „Game On“, išgarsinusiame ją gimtojoje šalyje.

## Nuorodos
* Samantha Womack IMDB svetainėje 

|-
Ed Sheeran

**Edvardas Kristoferis Šyranas** (*Edward Christopher Sheeran*, g. 1991 m. vasario 17 d.) – britų dainininkas, dainų autorius ir muzikantas. E. Sheeran 2008 m. persikėlė į Londoną, norėdamas pradėti savo muzikinę karjerą. Ten jis 2011 m. išleido savo pirmąjį EP „No. 5 Collaborations Project“. Jį pastebėjo tokie garsūs muzikantai, kaip Elton John bei Jamie Foxx. Neilgai trukus, E. Sheeran pasirašė kontraktą su „Asylum Records“ kompanija ir išleido pirmąjį solinį albumą „+“. Albumas susilaukė didžiulio pasisekimo visame pasaulyje. 2012 m. jo populiarumas tik augo, jis įrašė dainą kartu su Taylor Swift, rašė dainas grupei „One Direction“. 2014 m. birželį buvo išleistas antrasis studijinis albumas „x“, kuris taip pat tapo itin populiariu visame pasaulyje. Albumas pasiekė pirmąją vietą JAV ir Jungtinėje Karalystėje, taip pat buvo nominuotas metų albumo kategorijoje Grammy apdovanojimuose, tačiau nelaimėjo. Dabar jis koncertuoja visame pasaulyje.

2018 m. susižadėjo su savo vaikystės drauge ir buvusia vidurinės mokyklos klasioke Cherry Seaborn. Ji yra dainos „Perfect" įkvėpėja. 2019 m. duomenimis, E. Sheeran visame pasaulyje yra pardavęs daugiau nei 150 milijonų įrašų.

## Diskografija
* *[[+ (albumas)|+]]* (2011)
* *[[X (albumas)|x]]* (2014)
* *[[÷ (albumas)|÷]]* (2017)
* *[[No.6 Collaborations Project]]* (2019)
* *[[= (albumas)|=]]* (2021)
* *[[- (albumas)|-]]* (2023)
* *[[Autumn Variations]]* (2023)
* *Play* (2025)

## Išnašos

## Nuorodos
*
Ignotus premija

**Ignotus premija** () – kasmetiniai Ispanijos literatūrinės premijos apdovanojimai, įsteigti 1991 m. Ispanijos fantastikos, mokslinės fantastikos ir siaubo asociacijos (*Asociación Española de Fantasía, Ciencia Ficción y Terror (AEFCFT)*). Premijų mokslinės fantastikos ir maginės fantastikos žanruose laureatus renka „Hispacon“, Ispanijos nacionalinio mokslinės grožinės literatūros konvento, nariai. Premijų teikimo principas labai panašus į Hugo premijos.

## Laureatai pagal kategoriją

### Kategorija: romanas
: 2010 : *Última noche de Hipatia*, Eduardo Vaquerizo
: 2009 : *Día de Perros*, David Jasso
: 2008 : *Alejandro Magno y las Águilas de Roma*, Javier Negrete
: …

### Kategorija: antologija
: 2010 : *De mecánica y alquimia*, Juan Jacinto Muñoz Rengel
: 2009 : *Bebés jugando con cuchillos*, Santiago Eximeno
: 2008 : *Premio UPC 2006*
: …

### Kategorija: užsienietiškas romanas
: 2010 : *Diaspora*, Greg Egan
: 2009 : *[[The Yiddish Policemen's Union]]*, Michael Chabon
: 2008 : *[[The Road]]*, Cormac McCarthy
: 2007 : *Market Forces*, Richard Morgan
: 2006 : *[[A Storm of Swords]]*, George R. R. Martin
: 2005 : *The Carpet Makers*, Andreas Eschbach
: 2004 : *[[A Clash of Kings]]*, George R. R. Martin
: 2003 : *[[A Game of Thrones]]*, George R. R. Martin
: 2002 : *[[Perdido Street Station]]*, China Mieville
: 2001 : *[[Snow Crash]]*, Neal Stephenson
: 2000 : *To Say Nothing of the Dog*, Connie Willis
: 1999 : *Forever Peace*, Joe Haldeman
: 1998 : *[[Green Mars]]*, Kim Stanley Robinson
: 1997 : *[[Red Mars]]*, Kim Stanley Robinson
: 1996 : *Moving Mars*, Greg Bear
: 1995 : *[[Paskutiniojo teismo knyga|Doomsday Book]]*, Connie Willis
: 1994 : *Mission of Gravity*, Hal Clement
: 1992 : *[[The Stress of Her Regard]]*, Tim Powers
: 1991 : *[[Hyperion (Simmons novel)|Hyperion]]*, Dan Simmons

### Kategorija: užsienietiškas trumpas apsakymas
: 2010 : *The Invisible Empire*, de John Kessel
: 2009 : *The Index*, J.G. Ballard
: 2008 : *The Cookie Monster*, Vernor Vinge
: …

## Nuorodos

* Oficiali svetainė
Pasaulio maginės fantastikos premija

**Pasaulio maginės fantastikos premija** () – kasmetiniai literatūrinės premijos apdovanojimai, rengiami Pasaulio fantastikos konvento metu. Premija įsteigta 1975 m. Pasaulio maginės fantastikos premija įvardijama viena iš trijų prestižiškiausių spekuliatyviosios fantastikos premijų, kartu su Hugo premija (skiriama gerbėjų ir profesionalų) ir Nebula premija (skiriama Amerikos mokslinės fantastikos ir fentezi rašytojų gildijos narių). Premiją gali gauti rašytojai, redaktoriai ir dailininkai. Premijos statulėlė yra H. P. Lovecraft karikatūrinis biustas, sukurtas karikatūristo Gahan Wilson, tokiu būdu siekiant pagerbti Lovkrafto kūrybą ir indėlį į fantastikos pasaulį. Premija praminta Hovardu, pagal Lovkrafto pirmąjį vardą.

## Buvusios ir esamos kategorijos
* Romanas
* Novelė (10 001–40 000 žodžių)
* Trumpas apsakymas (iki 10 000 žodžių)
* Antologija (originalūs ar perspausdinti leidiniai, vienas ar keli redaktoriai)
* Rinkinys (vienas autorius, originalūs ar perspausdinti leidiniai, vienas ar keli redaktoriai)
* Dailininkas
* Specialūs apdovanojimai
** Konvento apdovanojimas
** Apdovanojimas už gyvenimo nuopelnus
** Specialus apdovanojimas profesionalui
** Specialus apdovanojimas neprofesionalui

## Išnašos

## Nuorodos
* Pasaulio fantastikos konventas
X (albumas)

**x** – antrasis studijinis britų atlikėjo Ed Sheeran albumas, išleistas 2014 m. birželio 20 d. Albumas susilaukė teigiamų kritikų įvertinimų ir per pačią pirmą pardavimo savaitę turėjo itin didelį pasisekimą visame pasaulyje, pasiekdamas pirmąją vietą dvylikos šalių topuose, įskaitant JAV „Billboard 200“ ir Jungtinę Karalystę. Taip pat dar vienuolikoje šalių jis pateko į top penketuką. Buvo išleisti trys singlai: „Sing“, „Don’t“ ir „Thinking Out Loud“. Visi trys singlai taip pat susilaukė tarptautinio pasisekimo, patekdami į įvairių šalių singlų dešimtukus.

2014 m. gruodį internetinė muzikos transliavimo sistema „Spotify“ įvardijo „x“ kaip klausomiausią 2014 m. albumą. Per metus buvo perklausyta daugiau nei 430 milijonų įrašų. Taip pat albumas buvo nominuotas Grammy apdovanojimuose geriausio metų albumo ir geriausio vokalinio pop albumo kategorijose, tačiau nė vieno apdovanojimo nelaimėjo. 2016 m. apdovanojimuose singlas „Thinking Out Loud“ laimėjo metų dainos bei geriausio solinio pop atlikimo nominacijose, taip pat buvo nominuotas metų įrašo nominacijoje.

## Dainų sąrašas

## Išnašos
Bebi Dol

**Bebi Dol** (, tikrasis vardas *Dragana Šarič* (); g. 1962 m. spalio 2 d. Belgrade) –  Serbijos dainininkė.

## Muzikinė karjera

Bebi Dol muzikinę veiklą pradėjo 8 dešimtmečio pabaigoje grupėje „Tarkus“.

1981 metais su Goranu Vejvoda subūrė grupę „Annoda Rouge“, tačiau grupė gyvavo trumpą laiką, išleidusi du singlus.

Po to atlikėja pradėjo solinę karjerą, bendradarbiaujama su Goranu Vejvoda, išleido dvigubą singlą „Mustafa / Na planeti uzdaha“. 1981 metais kūrinys „Mustafa“ pelnė geriausios tų metų dainos apdovanojimą.

1983 m. Bebi Dol išleido debiutinį albumą „Ruže i krv“. Tais pačiais metais laimėjo geriausio debiutinio albumo apdovanojimą, taip pat pelnė kritikų ir visuomenės palaikymą. Be jau hitu tapusios dainos „Mustafa“, debiutiniame albume taip pat buvo kiti jos populiarūs kūriniai „Superboy“, „Ruže i krv“ ir „Lapis lazzuli“.

1991 m. dalyvavo „Eurovizijos“ dainų konkurse.

2004 metais atlikėja dalyvavo Serbijos nacionalinėje atrankoje į „Euroviziją“ *Evropesma 2004*, tačiau į finalą nepateko.

## Diskografija

### Albumai
* *Ruže i krv* (1983)
* *Ritam srca* (1995)
* *Ljuta sam…* (2002)
* *Čovek rado izvan sebe živi* (2006)

## Nuorodos
* Bebi Dol IMDB svetainėje

|-
Lazaretto

**Lazaretto** – antrasis studijinis amerikiečių roko muzikanto Jack White albumas, išleistas 2014 m. birželio 10 d. Albumas buvo įkvėptas paties White, kai jam buvo devyniolika parašytų istorijų, poemų ir pjesių, kurias muzikantas vėliau buvo užmiršęs ir atradęs palėpėje.  Per pirmą savaitę JAV buvo parduota 138 tūkstančiai albumo kopijų ir jis debiutavo pirmoje „Billboard 200“ topo vietoje.

Albumas laimėjo „Grammy“ apdovanojimą už geriausią roko muzikos atlikimą.

## Dainų sąrašas

## Išnašos
280 mm mortyra

**280 mm mortyra** gali reikšti:

* 280 mm Šnaiderio mortyra – didelės galios 280 mm mortyra, naudota Pirmajame ir Antrajame pasauliniuose karuose.
* 280 mm mortyra Br-5 – didelės galios tarybinė 280 mm mortyra, naudota Antrajame pasauliniame kare.